钦定古今图书集成/明伦汇编/氏族典/第259卷 > 王猛
## 钦定古今图书集成/明伦汇编/氏族典/第259卷 > 王猛

按《万姓统谱》，“猛字世雄，本名勇，准之元孙。博涉经史，
兼习孙武兵法。大建初，释褐迁永阳王录事参军。陈
安边拓境之策，诏随吴明彻略地。以军功迁太子右
卫率，徙晋陵太守。威惠兼举，奸盗屏迹。寻命镇广州，
而隋师济江，总督所部赴援。后闻台城不守，乃籍槁
不食。及审后主不死，遣辛昉赴京归款。文帝大悦，降”
玺褒赏。寻卒，谥曰“成。”